
Proper Format/View: 

http://fiqh-sunnah.blogspot.com 

as-Salaamu 'alaikum 

Terdapat sebahagian kelompok yang nampaknya kelihatan begitu mempertahankan, 
memperjuangkan dan membela adat ber-yasinan dan tahlilan (termasuk kenduri arwah 
mengirim pahala untuk si Mati) yang dinasabkan kepada mazhab Syafieyah, kenyataan ini 
tidak dapat dinafikan kerana terpampang di muka sebuah akhbar Mingguan keluaran Ahad 27 
November 2005. 

Dalam hal yang dinyatakan oleh ustaz/golongan berkenaan, sebenarnya mereka bukan 
memerangi golongan yang membantah amalan kenduri arwah, tahlilan dan yasinan, tetapi 
sebenarnya beliau telah menghina dan menolak fatwa Imam Syafie kerana dia juga tidak kenal 
siapa Imam Syafie. Akibatnya dia menipu ummah, kerana jika dia mampu menyelidiki kitab- 
kitab besar para ulama ulung as-Syafieyah, pasti dia akan temui banyak fatwa-fatwa Imam 
Syafie dan para ulama besar Syafieyah mengharamkan dan membid'ahkan kenduri arwah, 
tahlilan, yasinan, mengirim pahala bacaan al-Quran kepada si Mati. Termasuklah jamuan di 
rumah si Mati pada hari kematian, dihari kedua, ketiga, ketujuh, keempat puluh, keseratus, 
setahun dan lebih dari itu. 

Rujuklah ke dalam kitab I'anatu at-Talibin juz 2. hlm. 146, tercatit: Imam Syafie berfatwa: 

"Dan dilarang menyediakan makanan pada hari pertama kematian, hari ketiga dan 
seterusnnya sesudah seminggu. Dilarang juga membawa makanan ke kuburan". 

Menurutnya lagi: 

Haram mengadakan kenduri arwah, menikmati hidangan di rumah si Mati, terutama jika si 
Mati termasuk keluarga yang miskin, menanggung beban hutang, meninggalkan anak-anak 
yatim yang masih kecil dan waris si Mati mempunyai tanggungan perbelanjaan yang besar dan 
ramai. Tentunya tidak dipertikaikan bahawa makan harta anak-anak yatim hukumnya haram. 

Di dalam kitab I'anatu at-Talibin jld. 2. hlm. 146 dan di halaman 147: Imam Syafie 
berfatwa: 

"Dibenci bertetamu dengan persiapan makanan yang disediakan oleh ahli si Mati 
kerana ia adalah sesuatu yang keji dan ia adalah bid'ah". 


Dan fatwanya lagi: 

"Antara bid'ah yang mungkar ialah kebiasaan orang yang melahirkan rasa 
kesedihannya sambil berkumpul beramai-ramai melalui upacara (kenduri arwah) 
dihari keempat puluh (empat pulu harinya) pada hal semuanya ini adalah haram". 


http://fiqh-sunnah.blogspot.com 1 


Para Ulama Besar As-Syafieyah Semuanya Mengharamkan Tahlilan, Yasinan & 
Kenduri Arwah 


Berkumpul-kumpul di rumah si Mati, sama ada kerana kenduri arwah, tahlilan dan yasinan, 
sama ada dihari pertama kematian, dihari ketiga, ketujuh, keempat puluh, keseratus, setahun 
dan dihari-hari seterusnya adalah perbuatan haram dan bid'ah menurut fatwa Imam Syafie 
dan para ulama besar Syafieyah. Akan diutarakan satu persatu nama-nama ulama besar yang 
bermazhab as-Syafie di dalam tulisan ini yang mengharamkan perbuatan tersebut yang 
dianggap sebagai bid'ah yang mungkar. Antara para ulama tersebut ialah: 

(1) . Imam Asy-Syairaziy As-Syafie, beliau berkata: "Dibenci berkumpul (di rumah si Mati) 
dengan alasan untuk takziyah, kerana itu adalah mengada-adakan yang baru, sedangkan 
mengada-adakan yang baru itu adalah bid'ah". (Lihat: Al-Majmu Syarah Muhazzab, hlm. 
305-306) 

(2) . al-Allamah Ahmad Zaini bin Dahlan menukil: "Tidak diragukan lagi bahawa mencegah 
manusia dari perbuatan bid'ah yang mungkar demi untuk menghidupkan sunnah dan 
mematikan bid'ah, membuka banyak pintu-pintu kebaikan dan menutup pintu-pintu 
keburukan, (jika dibiarkan bid'ah) setiap orang akan terdedah kepada kemungkaran sehingga 
memaksa diri mereka melakukan perkara yang haram". (Lihat: I'anatu at-Talibin juz 2. 
hlm. 145-146) 


Kenduri arwah, tahlilan dan yasinan bukan sahaja diharamkan di rumah-rumah, masjid- 
masjid, surau-surau atau dimanapun sehinggalah di perkuburan, termasuk hari khaul adalah 
diharam dan dibid'ahkan oleh Imam Syafie: 

Berkata Imam Syafie: "Apa yang diamalkan oleh manusia dengan berkumpul dirumah 
keluarga si Mati dan menyediakan makanan adalah termasuk perbuatan bid'ah yang 
mungkar". (Lihat: I'anatu at-Talibin juz 2 hlm. 145) 

Di dalam kitab fikh Hasiyahtul Qulyubi juz. 1 hlm. 353 atau di kitab Hasiyatani Qulyubi - 
Umairah. juz. 1 hlm. 414: 


(3). Di dalam kitab fikh juz. 1 hlm. 353 atau di kitab juz. 1 hlm. 

414 dapat dinukil ketegasan Imam ar-Ramli rahimahullah yang mana beliau berkata: 

"Telah berkata Syeikh kita ar-Ramli: Antara perbuatan bid'ah yang mungkar jika dikerjakan 
ialah sebagaimana yang dijelaskan di dalam kitab "Ar-Raudah" iaitu mengerjakan amalan yang 
disebut "kaffarah" secara menghidangkan makanan agar dapat berkumpul di rumah si Mati 
sama sebelum atau sesudah kematian, termasuklah (bid'ah yang mungkar) penyembelihan 
untuk si Mati, malah yang demikian itu semuanya haram terutama jika sekiranya dari harta 
yang masih dipersengketakan walau sudah ditinggalkan oleh si Mati atau harta yang masih 
dalam hutang (belum dilunas) atau seumpamanya". 

Di dalam kitab Al-Fiqh 'Alal Mazhabil 'Arb'ah jld.l hlm. 539 dijelaskan tentang haramnya 
kenduri arwah: "Termasuk bid'ah yang dibenci ialah apa yang menjadi amalan orang sekarang, 
iaitu menyembelih beberapa sembelihan ketika si Mati telah keluar dari rumah. Ada yang 
melakukan sehingga kekuburan atau menyediakan makanan kepada sesiapa yang datang 
berkumpul untuk takziyah". 

(4). Imam Nawawi, Imam Ibn Kathir, Imam ar-Ramli mereka menukil fatwa Imam as- 
Syafie: "Dan aku telah memakruhkan (mengharamkan - makruh pada kalam as-Syafie adalah 
haram) makan, iaitu berkumpul di rumah (si Mati) walaupun bukan untuk tangisan (ratapan)". 

(5) . Imam Ibn Hajar al-Asqalani: "Adapun menyediakan makanan oleh keluarga si Mati 
dan berkumpul beramai-ramai di rumah (si Mati) tersebut maka itu adalah bid'ah bukan 
sunnah". Dan lagi ", Apa yang telah menjadi kebiasaan manusia menjemput orang dan 
menyediakan hidangan makanan oleh keluarga si Mati adalah bid'ah yang dibenci, termasuklah 
dalam hal ini berkumpul beramai-ramai di rumah keluarga si Mati kerana terdapat hadis sahih 
dari Jari r bin Abdul la h berkata: Kami menganggap berkumpul beramai-ramai (berkenduri 
arwah) di rumah si Mati dan menyiapkan makanan sebagai ratapan". H/R Ahmad 2/204 dan 
Ibn Majah 1612 dengan sanad yang sahih dari jalan Ismail bin Abi Khalid dari Qais 
bin Abi Hazim. Lihat: I'anatu at-Talibin juz. 2 hlm. 146. 

Dalam hadis di atas ada kalimah "Kami menganggap/memandang", ini menunjukkan ijmaknya 
para sahabat, maka ijmak sahabat adalah hujjah qati'ah (pemutus) yang tidak boleh ditolak. 
Maka bagaimana ustaz tersebut mengatakan amalan kenduri arwah berkumpul di rumah si 
Mati itu sunnah? Sedangkan nyata ia adalah bid'ah. 

Ustaz tersebut mempertahankan amalan berkumpul di rumah si Mati atau dimana sahaja 
untuk yasinan, tahlilan dan kenduri arwah (dengan niat menghadiahkan pahala bacaan kepada 
orang mati) kerana beralasan dengan hadis yang mungkar, iaitu hadis: "Barangsiapa yang 
menziarahi kubur orang tuanya atau salah seorang dari keduanya pada hari Jumaat, kemudian 
membacakan surah Yasin, maka akan diampunkan dosanya". Hadis ini batil, palsu dan tidak 
ada asal usulnya. Dalam sanadnya ada si 'Amar pemalsu hadis, yang mana banyak 
meriwayatkan hadis batil. Daraqutni berkata: "Amar adalah seorang pemalsu hadis". Lihat: 
Kitab Al-Maudu'at, Juz 3 hlm. 239. Lihat: I'anatu at-Talibin. Juz 2. Hlm. 146. 

( 6 ) . Imam Muzani yang sezaman dengan Imam Syafie mengharamkan menghadiahkan 
pahala bacaan kepada si Mati (sama ada cara yasinan, tahlilan atau kenduri arwah), beliau 
berkata: "Rasulullah s. a. w telah memberi tahu sebagaimana Allah memberi tahu: Bahawa 
dosa tiap-tiap orang adalah buat kecelakaan dirinya sendiri sebagaimana amalannya itu buat 
kebaikan dirinya sendiri bukan untuk kecelakaan orang lain". 

Di jelaskan oleh Ibn Taimiyah: "Bukan menjadi suatu kebiasaan bagi para Salaf as-Soleh 
apabila mereka mengerjakan solat-solat sunnah, berpuasa, haji dan membaca al-Quran lalu 
pahalanya dihadiahkan kepada si Mati" Lihat kitab Ali Abdul al-Kafi as-Subki "Takmilatul 
Majmu". Syarah Muhazzabjld. 10 hlm. 417. Imam an-Nawawi juga berkata: 'Adapun bacaan 
al-Quran, yang masyhur dikalangan mazhab Syafie tidak sampai pahala bacaan yang dikirim 
kepada si Mati". Lihat: Al-Khazin al-Jaml. juz. 4 hlm. 236 dan "Syarah Muslim" juz 1 
hlm. 90. 

(7) . As-Subki ulama besar Syafieyah berfatwa: "Pembacaan al-Quran dan 

menghadiahkan pahalanya kepada si Mati, membayar solatnya dan sebagainya, maka menurut 
Imam Syafie dan jumhur ulama Syafie adalah tidak sampai kepada si Mati. Penjelasan seperti 
ini telah diulang-ulang (oleh Imam an-Nawawi) dalam kitab syarah Muslim". Dan lihat: 

Takmilatul al-Majmu' - Syarah al-Muhazzab di dalam kitab juz 10 hlm. 426. 

(8) . Al-Haitami menjelaskan: "Mayat tidak boleh dibacakan al-Quran sebagaimana 
keterangan yang ditetapkan oleh orang-orang terdahulu, bacaan al-Quran pahalanya tidak 
sampai kepada si Mati, lantaran pahala bacaan hanya untuk si Pembaca. Pahala amalan tidak 
boleh dipindah-pindahkan dari si Pembuat berdasarkan firman Allah Ta'ala: Dan manusia tidak 
memperolehi pahala kecuali dari amalan yang dikerjakannya sendiri". Lihat: al-Fatawa al- 
Kubra al-Fiqhiyah (dalam penjelasan perkara ini) 

(9) . Imam Syaukani (ulama tafsir) berkata: Seseorang tidak akan mendapat melainkan 
atas usahanya sendiri. Lafaz dalam ayat ini termasuk umum yang mukhasas, oleh itu tidak 
tepat kalau ada yang berkata bahawa ayat ini telah dimansuhkan dalam urusan ini, kerana 
yang khas tidak boleh memansuhkan lafaz umum, tetapi hanya sebagai takhsisnya sahaja. 
Maka apabila ada dalil lain yang boleh menentukan bahawa seseorang memperolehi manfaat 
dari amal orang lain, maka dalil itu sebagai takhsisnya bukan sebagai nasikh serperti ayat 
yang terdapat di surah ath-Thur: (Kami akan hubungkan dengan mereka itu anak cucu 
mereka)". 

HUKUM MEMBACA AL-QUR'AN BERAMAI-RAMAI (BERJEMA'AH) DAN MENGIRIM 
PAHALA BACAAN 

Membaca al-Fatihah, Surah al-Ikhlas, al-Falaq, an-Nas,Yasin dan beberapa ayat lain secara 
beramai-ramai bertentangan dengan nas al-Quran, hadis-hadis sahih dan athar para sahabat. 
Firman Allah: "Apabila dibacakan al-Quran, maka dengarkanlah baik-baik, dan perhatikanlah 
dengan tenang agar kamu mendapat rahmat". (Al-A'raaf 7:204). 

Al-Quran bukan untuk dibacakan kepada si Mati, kerana orang mati tidak mampu mendengar 
perintah al-Quran, firman Allah: "Sesungguhnya kamu tidak dapat menjadikan orang-orang 
mati itu mendengar". (An-Naml: 27:80). 

"Tdak sama orang yang hidup dan orang yang mati, sesungguhnya Allah memberikan 
pendengaran kepada siapa yang dikehendakiNya dan kamu sekali-kali tiada sanggup 
menjadikan orang yang dalam kubur mendengar". 

PERBUATAN BAIK ANAK YANG SOLEH 

Apabila seseorang mati, terputus dengan dunia kecuali tiga perkara, sebagaimana hadis: 
"Apabila mati seseorang insan, putuslah semua amalannya kecuali tiga perkara: Sedekah 
jariah, ilmu yang dimanfaatkan atau anak soleh yang mendoakannya." (Hadis Riwayat Muslim) 

Ibn Abbar berkata: Seorang lelaki datang kepada Nabi s. a. w bertanya: Ya Rasulullah! Ibuku 
telah meninggal sedangkan dia masih berhutang puasa sebulan belum dibayar, apakah boleh 
aku membayarnya untuk ibuku? Baginda menjawab: Andaikata ibumu menanggung hutang 
apakah engkau yang membayarnya ? Beliau menjawab: Ya! Maka baginda bersabda: Hutang 
kepada Allah lebih patut dibayarnya". 

"Dari 'Aisyah berkata: Bahawasanya seorang lelaki datang kepada Nabi s. a. w dan berkata: 
Wahai Rasulullah! Ibuku telah mati mendadak, sehingga dia tidak berkesempatan untuk 
berwasiat dan saya rasa andaikan ia mendapat kesempatan berkata tentu dia berwasiat. 
Adakah ia mendapat pahala jika aku bersedekah untuknya? Baginda menjawab: Ya!". 

Ibn Abbas berkata: Seorang perempuan Juhainah datang kepada Nabi s. a. w bertanya: Ibuku 
nazar akan mengerjakan haji, tetapi dia meninggal sebelum menunaikan nazarnya, boleh aku 
menghajikannya? Baginda menjawab: Ya, hajikan untuknya! Bagaimana sekiranya ibumu 

menanggung hutang, apakah engkau yang membayarnya? Bayarlah hak Allah, kepada Allah 
lebih layak orang membayarnya". 

Ibnu Abbas berkata: Seorang lelaki menemui Nabi Muhammad s. a. w lalu bertanya: Ayahku 
telah meninggal dan belum mengerjakan haji, apakah boleh aku menghajikannya? Baginda 
menjawab: Bagaimana jika ayahmu meninggalkan hutang, apakah kamu yang membayarnya? 
Jawabnya: Ya! Baginda bersabda: Maka hajikanlah untuk ayahmu". 

Ibn Abbas berkata: Ibu Sa'ad bin 'Ubadah meninggal sedang Sa'ad tidak ada. Lalu Sa'ad 
berkata: Wahai Rasulullah! Ibuku meninggal diwaktu aku tidak ada di rumah, apakah kiranya 
berguna baginya jika aku bersedekah? Baginda menjawab: Ya! Berkata Sa'ad: Saya 
persaksikan kepadamu bahawa kebun kurma yang berbuah itu sebagai sedekah untuknya". 

Dari Ibn Abbas: Seorang wanita suku Khasy'am menemui Nabi Muhammad lalu bertanya: Ya 
Rasulullah! Kewajipan Allah atas hambaNya berhaji telah menimpakan ayahku yang sangat 
tua sehingga tidak dapat berkenderaan, apakah boleh aku menghajikannya? Baginda 
menjawab: Ya boleh! Dan pertanyaan ini terjadi ketika haji al-Wada'. 

Dari Abi Flurairah: Ada seorang lelaki menemui Nabi dan berkata: Ayahku telah meninggal, dia 
meninggalkan harta dan tidak berwasiat, maka apa berguna baginya jika aku bersedekah 
untuk dia? Jawab baginda: Ya!". 

Al-Quran Untuk Yang Hidup, Bukan Untuk Si Mati 

Menghadiahkan pahala bacaan al-Quran kepada si Mati, dihukum bid'ah, haram dan tidak 
sampai oleh para ulama besar as-Syafieyah. Mereka berdalilkan firman Allah: "At-Quran itu 
tidak lain hanyalah pelajaran dan kitab yang memberi penerangan supaya dia memberi 
peringatan kepada orang-orang yang hidup". (Yasin: 36:69-70) 

Kerana orang mati hanya bertanggungjawab di atas apa yang telah diamalkan oleh dirinya, 
kerana Allah berfirman: "Sesungguhnya seseorang itu tidak akan menanggung dosa seseorang 
yang lain dan bahawasanya manusia tidak akan memperolehi ganjaran melainkan apa yang 
telah ia kerjakan". (An-Najm: 53:38-39) 

(10) . Berkata Ibn Kathir rahimahullah yang bermazhab as-Syafie: "Melalui ayat ini, 
Imam Syafie dan para pengikutnya mengambil hukum bahawa pahala bacaan dan hadiah 
pahala tidak sampai kepada si Mati kerana bukan dari amal mereka dan bukan usaha meraka. 
Oleh kerana itu Rasulullah s. a. w tidak pernah mensyariatkan umatnya dan mendesak agar 
melakukan perkara tersebut". 

Imam as-Syaukani menjelaskan: "Seseorang tidak mendapat melainkan balasan atas 
usahanya dan ganjaran amalan, ia tidak memberi manfaat kepada seseorang akan amalan 
orang lain. " 

Menurut Ibn Kathir ayat ini bermaksud: "Sebagaimana tidak dipikulkan dosa orang lain 
begitu juga ia tidak mendapat ganjaran melainkan apa yang telah ia kerjakan sendiri". 

Ibn Kathir menegaskan: "Sesungguhnya manusia itu hanya menerima balasan menurut 
amalnya, jika baik maka baiklah balasannya, jika buruk maka buruklah balasannya". Dan 
berkata lagi: "Tidak pernah disalin perkara (menghadiahkan bacaan kepada si Mati) walaupun 
seorang dari kalangan para sahabat radiallahu 'anhum. Jika sekiranya ia suatu yang baik pasti 
mereka telah mendahului kita melakukannya". 

Imam Ibnu Jarir at-Tabari menafsirkan ayat ini: "Bahawasanya seseorang itu tidak 
menerima balasan dari amalnya, melainkan apa yang telah dikerjakannya sendiri, sama ada 
itu baik atau buruk". 

Imam Ibnu Jarir at-Tabari menjelaskan: "Tidak diseksa seseorang itu dengan sesuatu 
seksaan jika ia tidak mengerjakan dosa tersebut, dan tidak diberi ganjaran di atas amal soleh 
untuk orang yang tidak mengerjakannya ". 

(11) . Fakhuruddin ar-Razy (Tafsir FakrurRazi) bermazhab Syafie menafsirkan: 
"Sesungguhnya kebaikan orang lain tidak memberi manfaat kepada orang lain yang tidak 
melakukannya, sesiapa yang tidak beramal soleh ia tidak mendapat kebaikannya. Maka 
cukuplah dengan ayat ini sudah jelas bahawa orang yang berdosa tidak boleh mendapat 
ganjaran dengan sebab kebaikan orang lain dan tidak seseorangpun akan menanggung 
dosanya". 

(12) . Imam Jalalain (Tafsir Jalalain) bermazhab as-Syafie menegaskan: "Maka 

seseorang tidak akan mendapat apa-apapun dari usaha orang lain". 

Menurut jumhur ulama tafsir, terutamanya Ibn Abbas: "Telah berkata 'Aisyah ketika 
mendengar hal tersebut: Cukuplah bagi kamu ayat al-Quran. Bahawa kamu tidak 

(dipertanggung-jawabkan) untuk memikul dosa orang yang lain". H/R Bukhari dan Muslim. 

Ibn Kathir menjelaskan: "Seseorang jiwa hanya dibalas menurut amalannya. Jika baik maka 
baiklah balasannya dan jika amalannya jahat maka jahatlah balasannya". Setiap insan hanya 

menuai apa yang disemainya, firman Allah: "Sesiapa yang mengerjakan amal yang soleh maka 
untuk dirinya sendiri dan sesiapa berbuat kejahatan maka (dosa-dosanya) atas dirinya sendiri 
dan tidaklah Tuhanmu menganiaya hambaNya". (Fushilat 41: 46) 

"Kamu tidak akan diberi balasan kecuali apa yang telah kamu kerjakan". (as-Saffat 37:39) 

"Baginyalah apa yang dia kerjakan dan atasnyalah apa yang dia usahakan". (al-Baqarah: 
2:286). 

"Sesiapa yang kafir maka dia sendirilah yang menanggung kekafirannya dan sesiapa yang 
beramal soleh maka untuk diri mereka sendiri". (Ar-Rum: 30:44). 

"Sesiapa yang melakukan kejahatan maka dia tidak akan dibalas melainkan sebanding 
dengan kejahatan". (Al-Mukmin 40:40). 

"Sesiapa beramal secara yang bersesuaian dengan hidayah, sesungguhnya dia telah berbuat 
untuk dirinya sendiri dan sesiapa yang sesat, kesesatan itu bagi dirinya sendiri. 
Seseorang yang berdosa tidak dapat memikul dosa orang lain". (al-Isra' 17:15) 

"Sesiapa yang membersihkan dirinya maka dia telah membersihkan dirinya sendiri". 
(Fatheer 35:18) 

"Hendaklah kamu takut kepada satu hari yang tidak boleh seseorang melepaskan sesuatu 
apa pun dari seseorang yang lain". (Al-Baqarah 2: 123) 

"Pada hari tidak seorang pun teraniaya sedikit juapun dan tidak dibalas pada kamu 
melainkan apa yang kamu telah kerjakan". (Yasin 36: 54) 

"Hai manusia! Hendaklah kamu takut kepada satu hari (di akhirat) yang (di dalamnya) 
tidak boleh seseorang bapa melepaskan (sesuatu apa pun) dari anaknya dan tidak pula 
anaknya boleh melepaskan sesuatu apa dari ayahnya". (Luqman 31: 33) 

"Sesiapa yang bekerja keras (di dunia) maka tidak lain melainkan untuk dirinya sendiri". 
(al-Ankabut 29:6) 

(13). Imam Fakhrurddin ar-Razi (bermazhab as-Syafie) memberi komentar tentang 
menghadiahkan pahala amalan kepada orang mati: "Sesungguhnya kebaikan orang lain tidak 
boleh memberi manfaat kepada orang yang lain kerana sesiapa yang tidak beramal soleh ia 
tidak akan mendapat kebaikannya. Maka cukuplah dengan ayat ini sudah sempurna dan jelas 
bahawa orang yang berdosa tidak boleh mendapat ganjaran dengan kebaikan orang lain dan 
tidak ada orang lain yang boleh menanggung segala dosanya". 

Imam at-Tabari yang pakar dalam ilmu tafsir dan fiqh as-Syafie menerangkan: 

"Bahawasanya tidak akan dibalas seseorang yang beramal melainkan mengikut amalannya, 
jika baik dibalas baik dan jika buruk akan dibalas buruk". Kerana banyak nas-nas al-Quran 
yang menjelaskan perkara ini antaranya: "Tiap-tiap jiwa (seseorang) bergantung kepada apa 
yang telah ia usahakan (semasa hidupnya)". (at-Thuur 52:21) 

"Dan sesungguhnya manusia itu tidak akan mendapat melainkan apa yang telah 
diusahakan". (An-Najm 53:39) 

"Maka sesiapa yang mengerjakan kebaikan sebesar debu pasti dia akan melihatnya dan 
sesiapa yang mengerjakan kejahatan seberat debu pasti dia akan melihatnya". (al-Zalzalah 
99: 7-8) 

"Pada hari seseorang itu akan melihat apa yang telah diusahakan oleh kedua tangannya". 
(an-Naba' 78:41) 

Tahlilan, yasinan, menghadiahkan pahala bacaan kepada orang mati dan kenduri arwah sama 
sekali tidak ada dalilnya, tidak pernah diperintahkan oleh Rasulullah dan para sahabat atau 
para Salaf as-Soleh tidak pernah melakukannya, oleh yang demikian Imam as-Syafie 
menghukumnya bid'ah berdasarkan hadis: "Sesiapa yang melakukan sesuatu perbuatan yang 
bukan dari suruhan kami maka ia tertolak (sia-sia dan bid'ah)". (Hadis Riwayat Muslim) 

Jangan Berpegang Dengan Hadis Lemah Dan Batil 

Ibnu Umar pernah berwasiat, apabila beliau wafat agar dibacakan di atas kuburnya al-Fatihah 
dan beberapa ayat terakhir dari surah al-Baqarah. Athar Ibn 'Umar ini batil, bertentangan 
dengan amalan para sahabat, lemah dan syaaz, tidak boleh dijadikan hujjah: "Dan apa yang 
telah diriwayatkan dari Ibn 'Umar bahawasanya beliau mewasiatkan agar dibacakan al-Fatihah 
dan ayat-ayat terakhir dari surah al-Baqarah di atas kuburnya, maka itu adalah athar yang 
syaaz (tidak sahih) dan tidak sahih pula sanadnya. Dan tidak pernah dipersetujui (diterima) 
walaupun oleh seorang sahabat. " 

Hadis yang menyuruh dibacakan al-Quran kepada orang mati adalah hadis lemah. Di sanadnya 
terdapat Saad, dikenali sebagai Abu ’Uthman (majhul). Hadis yang dimaksudkan ialah: 
"Bacakanlah oleh kamu (surah Yasin) ke atas orang yang hampir mati dari kalangan kamu". 
(Hadis Dhoif). 

Menurut hadis sahih, perkara yang sunnah dilakukan kepada orang nazak ialah mengajarkan 
kalimah tauhid sebagaimana hadis: "Ajarkanlah oleh kamu orang-orang yang nazak di 
kalangan kamu dengan kalimah: La ilaha illallah". (Rujuk: Ahkamul Janaiz, Sheikh Muhammad 
Nashiruddi al-Albani) 

"Ajarkanlah oleh kamu orang-orang yang nazak di kalangan kamu dengan kalimah: La ilaha 
illallah". H/R Muslim (1527), al-Janaiz Turmizi (18980). Al-Janaiz Abu Daud (2710), al- 
Janaiz Nasaii (1803). Al-Janaiz Ibn Majah (1430). Ahmad (10570P) 

Antara hujjah mereka yang menghalalkan yasinan, tahlilan dan menghadiahkan pahala bacaan 
kepada si Mati: "Barangsiapa membaca Qulhuwallahu Ahad seribu kali, sesungguhnya ia telah 
membebaskan dirinya dari api neraka". (Hadis Palsu). 

Mendoakan si Mati adalah sunnah hukumnya bersandarkan kepada ayat-ayat di bawah ini: 
"Dan orang-orang yang datang sesudah mereka itu akan berkata: Wahai Tuhan kami, 
ampunilah kami dan saudara-saudara kami yang telah beriman sebelum kami!" (al-Hasyr 
59:10 

"Ya Tuhan kami, berilah keampunan kepadaku dan kedua ibu bapaku dan sekalian orang- 
orang mukmin pada hari terjadinya hisab (Hari Kiamat)!" (Ibrahim 14:41) 

"Dan minta ampunlah bagi dosa-dosamu dan bagi orang-orang yang beriman". (Muhammad 
47: 19) 

Mengkhususkan ibadah di malam-malam tertentu atau berpuasa dihari-hari tertentu adalah 
haram dan bid'ah, iaitu berdasarkan hadis dari Abi Hurairah: Janganlah kamu khususkan 
malam Jumaat untuk melakukan ibadah antara malam-malam yang lain dan janganlah kamu 
menentukan Hari Jumaat sahaja untuk berpuasa antara hari-hari yang lain, kecuali memang 
singgah puasa (tidak secara langsung) yang dikerjakan oleh seseorang kamu." 

Dari Abu Hurairah: Setiap umatku akan masuk syurga kecuali orang yang enggan. Para 
sahabat bertanya: Wahai Rasulullah, siapakah orang yang enggan itu!? Rasulullah menjawab: 
Sesiapa yang taat kepadaku maka dia masuk syurga dan sesiapa yang durhaka kepadaku 
maka sesungguhnya dia telah enggan". Allah Subhanahu wa Ta'ala memberi peringatan 
dengan firman-Nya: "Maka hendaklah diawasi oleh mereka yang menyalahi perintahnya 
(perintah Allah dan Rasul) bahawa mereka akan ditimpa fitnah atau ditimpa oleh seksa yang 
pedih”. (an-Nuur24: 63) 

Rasulullah bersabda: "Aku telah tinggalkan pada kamu agama ini dalam keadaan putih bersih. 
Malamnya seperti siangnya yang tidak ada menyimpang daripadanya setelah (kewafatanku 
kecuali akan ditimpakan kepadanya) kehancuran". 

Imam Syafie berfatwa: "Aku suka kalau jiran si Mati atau saudara mara si Mati menyediakan 
makanan untuk keluarga si Mati pada hari kematian dan malamnya sehingga mengenyangkan 
mereka. Sesungguhnya itulah amalan yang sunnah". Fatwa Imam Syafie ini berdasarkan 
hadis: " Abdullah bin Ja'far berkata: Ketika tersebar tentang berita terbunuhnya Ja'far, Nabi 
sallallahu 'alaihi wa-sallam bersabda: Hendaklah kamu menyediakan makanan untuk keluarga 
Ja'far, mereka telah ditimpa keadaan yang menyebukkan (kesusahan)". (Dihasankan oleh at- 
Turmizi dan di sahihkan oleh al-Hakim) 

FATWA ULAMA NUSANTARA 

Ulama besar dan masyhur Nusantara telah mengharamkan tahlilan, yasinan dan kenduri 
arwah. Antara mereka: 

(14) . Syeikh Daud Al-Fatani rahimahullah, beliau menghukum makruh lagi bid'ah mengadakan 

kenduri dan menjemput orang untuk makan kenduri di rumah si Mati. Lihat kitab: "Bughyatul 
Tullab" hlm. 33-34) 

(15) . Syeikh Muhammad Arsyad al-Banjari rahimahullah. Seorang ulama Melayu bermazhab 

as-Syafie. Lihat dalam kitab "Sabilul Muhtadin" jld. 2 hlm. 87. Beliau berkata: "Dan 

makruh lagi bid'ah bagi yang kematian memperbuat makanan yang diserukannya segala 
manusia atas memakan dia dahulu daripada menanam dia dan kemudian daripadanya seperti 
yang telah teradat". 

Seterusnya Syeikh Muhammad Arsyad al-Banjari berfatwa: 

"Dan demikian juga makruh lagi bid'ah bagi segala mereka yang diserunya memperkenankan 
seruannya, dan haram menyediakan makanan akan yang menangis dengan menyawak kerana 
yang demikian itu menolong atas berbuat maksiat". 

(16) . Ibnu Muhammad al-Fatani. Beliau telah mengharamkan kenduri arwah (termasuk 
tahlilan dan yasinan) sebagaimana dijelaskan oleh beliau dalam kitab Kasyaf al-Latham 'an- 
Asilatil Anam. Juz. 1 hlm. 89. 

Syeikh Zainul Abidin Bin Muhammad al-Fatani. Seorang ulama bermazhab as-Syafie. Beliau 
berkata di dalam kitab "Kashfu al-Litham" jld. 1 hlm. 85. Beliau menjelaskan: 

"Barang yang dikerjakan oleh ahli mayat daripada memperusahakan makanan dan berhimpun 
manusia atasnya dahulu daripada tanam mayat dan kemudian daripadanya dan menyembelih 
pada kubur dan demikian lagi yang dikerjakan oleh manusia dengan barang yang dinamakan 
dia dengan kaffarah dan daripada dikerjakan wahshah yakni berhimpun memberi makan awal 
malam kemudian daripada ditanam mayat dan tujuh hari dan dua puluh dan empat puluh dan 
umpama yang demikian itu seperti yang diperbuat oleh kebanyakan orang itu maka adalah 
segala yang tersebut itu makruh yang dicela oleh syara kerana tegah pada syara". 

Benarkah Yasinan, Tahlilah Adalah Perbuatan Yang Baik 

Oleh kerana yasinan, tahlilan dan kenduri arwah (menghadiahkan pahala bacaan kepada orang 
mati) tidak terdapat dalilnya dalam syara, maka segolongan ustaz beralih pendapat dengan 
beralasan menggunakan kaedah beristihsan (menganggap/bersangka baik) terhadap 
perbuatan tersebut. Padahal inilah sangkaan yang dianggap mungkar oleh Imam Syafie 
rahimahullah kerana Imam Syafie berkata: "Sesiapa yang beristihsan (menyangka baik 
satu-satu amalannya yang direka), bererti dia telah membuat satu syariat (dan sesiapa yang 
membuat syariat, maka ia sudah kafir)". Lihat: "Kitab ar-Risalah" 

Jika para ustaz yang bertindak mempertahankan adat yasinan dan tahlilan itu jujur mengajak 
umat Islam di Malaysia kembali kepada mazhab as-Syafie untuk membolehkan yasinan, 
tahlilan, kenduri arwah dan membaca al-Quran untuk orang mati, silalah buktikan dengan 
hujah yang jelas. Diharap beliau mampu membawakan fatwa Imam as-Syafie disamping 
menunjukkan dalil dari al-Quran dan hadis sahih. 

Beberapa Petikan Daripada Beberapa Kitab Yang Lain Berkenaan Kenduri Arwah 
Yang Pertama: 

Hadith yang sahih dikeluarkan oleh Abu Daud, Al-Tarmizhi dan Ibnu Majah dari Abdullah bin 
Jafar, beliau berkata, "Apabila tiba berita kematian Ja'far (bin Abi Talib), Nabi 
bersabda: 

Maksudnya: "Hendaklah kamu membuat makanan kepada ahli Ja'far (isteri dan 
anak-anaknya), sesungguhnya telah menimpa mereka perkara yang mengharukan". 

Dalam Hadith di atas, Rasulullah s. a. w. mengarahkan jiran tetangga yang tinggal berhampiran 
dengan keluarga si mati membuat makanan kepada mereka yang ditimpa musibah dukacita 
kematian. Ja'far bin Abi Talib mati syahid dalam peperangan Mu'tah pada tahun kelapan 
Hijrah, sebaik sahaja berita kematiannya sampai, Nabi menyuruh jiran tetangganya 
melakukan perkara itu kepada keluarganya supaya meringankan beban dukacita dengan 
memberi makanan kepada mereka. 

Yang Kedua 

Hadith Jarir bin Abdullah r. a, Maksudnya: "Kami mengira perhimpunan orang ramai 
kepada ahli si mati dan membuat makanan selepas pengkebumiannya adalah dari 
ratapan kematian" 

Diriwayatkan oleh Ahmad b. Hanbal dan Ibnu Majah dengan isnad yang sahih. 

Hadith di atas menunjukkan kepada kita, bahawa orang ramai yang berhimpun di rumah ahli si 
mati dan memakan makanan yang dimasak dan dihidangkan oleh ahli si mati adalah dari 
perbuatan ratapan. Ratapan selepas kematian adalah perbuatan jahiliah dan hukumnya 
haram, sebagaimana dimaklumi. 

Kedua-dua buah Hadith yang dipaparkan itu adalah terdiri dari Hadith-Hadith sahih. Hadith 
sahih amat tinggi martabatnya di mana ia menjadi sumber hukum yang kedua selepas kitab 
suci Al-Quran. Perbincangan di kalangan Imam-Imam mujtahid dan ulamak-ulamak agung dari 
empat mazhab mengenai hukum menjamu makan selepas kematian adalah pada asalnya 
berdasarkan kepada dua Hadith berkenaan. 

Betapa kuatnya sesuatu hukum yang bersandarkan kepada Hadith sahih, sehingga Imam 
Syafiiy pernah menegaskan mengenai perkara itu, maksudnya, "Apabila sahihnya Hadith, 
maka itulah mazhab aku, jika tidak sahih, hendaklah kamu campakkannya di 
belakang dinding". 

3- Pandangan Ulamak Mengenai Menjamu Makanan Dan Perhimpunan Selepas 
Kematian. 

Di bawah ini diperturunkan pesanan ulamak besar lagi mujtahid: 

3-1 Imam Al-Syafi'e menegaskan dalam kitabnya (Al-Umm): 

Maksudnya Aku suka jiran si mati atau orang yang mempunyai pertalian keluarga dengannya 
(keluarga jauh) memberikan makan kepada ahli mayat yang mengenyangkan mereka pada 
hari malamnya kerana itu adalah sunnah dan ingatan (zikir) yang mulia dan ianya perbuatan 
golongan yang baik-baik sebelum dan selepas kita, kerana apabila tiba berita kematian Jafar, 

Rasulullah s. a. w. bersabda, "Buatlah kamu makanan kepada keluarga Ja'far kerana 
telah menimpa mereka perkara yang mengharukan". 

Maksudnya: "Aku benci diadakan ma tam iaitu perhimpunan, walaupun tidak ada 
tangisan kepada mereka, kerana sesungguhnya perbuatan itu memperbaharui 
dukacita dan membebankan makanan". 

3-2 Kata Imam Nawawi dalam Kitab Al-Majmu 

Telah berkata Al-Syafiiy dalam Al-Mukhtasar: "Aku suka kepada kaum kerabat si mati dan 
kepada jirannya membuat makanan kepada ahli mayat yang mengenyangkan mereka 
pada hari dan malamnya, sesungguhnya ia adalah sunnah, dilakukan oleh golongan 
baik-baik. Kata Ashab kita (iaitu ulamak Fiqah Syafiiy) membuat pelawaan sungguh- 
sungguh supaya ahli mayat itu makan, walaupun mayat berada di negeri lain di 
sunatkan juga kepada jiran keluarga si mati membuat makanan untuk mereka". 

3-3 Mengikut Kitab Al-Fiqahi Ala Al-Madhahib Al-Arbaah: 

Setengah daripada perbuatan bid'ah yang makruh apa yang dibuat oleh manusia sekarang 
ialah melakukan penyembelihan ketika turunnya mayat dari rumah, ataupun semasa mayat 
berada di kubur. Hukumnya bid'ah dan makruh menyediakan makanan kepada mereka yang 
berkumpul untuk memberi takziah, dihidangkan makanan untuk mereka seperti dilakukan 
(menjamu makanan) di majlis-majlis atau perayaan kerana kegembiraan. 

Jika memberi makan kepada orang ramai selepas suatu kematian sedangkan pewaris itu 
belum cukup umur, maka hukumnya haram. Sebagaimana diriwayatkan oleh Imam Ahmad 
dan Ibnu Majah dari Jarir bin Abdullah beliau berkata : "Kami mengira perhimpunan orang 
ramai kepada ahli si mati dan membuat makanan selepas pengkebumiannya adalah 
dari ratapan kematian". 

3-4 Syeikh al-Islam Ibnu Taimiyyah Rahimahullah (al-Fatawaa) berkata: 

"Manakala ahli si mati membuat makanan dan memanggil orang ramai supaya 
memakannya, bahawa perbuatan ini tidak disyarakkan bahkan ia bid'ah berdasarkan 
kepada Hadith Jarir bin Abdullah kami mengira perhimpunan orang ramai kepada 
ahli si mati dan mereka memasak makanan untuk dijamu orang ramai adalah dari 
ratapan jahiliyyah" 

3-5 Didalam Kitab Fiqh As-Sunnah, Oleh Sayyid Sabiq menyebut: 

Di sunatkan membuat makanan kepada ahli si mati, kerana ianya dari perkara kebajikan dan 
taqarrub kepada Allah dari jiran tetangga dan dari kaum kerabat (yang jauh). Imam Syafiiy 
berkata: 

Aku suka kaum kerabat si mati membuat dan memberi makan kepada ahli mayat yang boleh 
mengenyangkan mereka untuk hari dan malamnya, kerana ia adalah sunnah dan perbuatan 
golongan yang baik-baik. 

Ulamak mengatakan sunat mempelawa sungguh-sungguh supaya ahli mayat memakan 
makanan yang diberikan itu supaya mereka tidak menjadi lemah lantaran tidak menjamah 
makanan di sebabkan terlampau terkejut dengan peristiwa kematian atau dengan sebab 
segan. 

Imam-imam mazhab telah bersepakat kata bahawa hukumnya makruh ahli si mati membuat 
makanan untuk dijamu kepada orang ramai yang berkumpul kepada keluarga si mati. Kerana 
perbuatan itu menambahkan lagi musibah ke atas mereka dan memperbanyakkan lagi 
kesibukan di atas kesibukan mereka yang sediakan ada dan perbuatan itu tak ubah seperti 
kelakuan golongan jahiliyyah. Hujah ini berdasarkan Hadith Jarir bin Abdullah: "Kami 

mengira perhimpunan orang ramai kepada ahli si mati dan membuat makanan 
selepas pengkebumiannya adalah dari ratapan kematian" 

Setengah ulamak mengatakan hukumnya haram ahli si mati membuat makanan untuk dijamu 
kepada orang ramai. 

3-6 Di dalam Kitab Hukmu Al-Quran Lil Amwat menyebut: 

Antara bid'ah yang diharamkan ialah ahli si mati menjamu makanan kepada orang yang 
memberikan takziah atau memberikan makan kepada fakir miskin selepas mengiring jenazah, 
pada hari Khamis, pada hari ketiga, pada hari keempat puluh dan tahunan. Tetapi yang 
sunnahnya sahabat handai dan jiran tetangga memberikan makanan kepada ahli si mati 
kerana Hadith Nabi bersabda: "Hendaklah kamu memberikan makanan kepada ahli 
Ja'far, sesungguhnya telah menimpa mereka perkara yang mengharukan". 
Diriwayatkan oleh Tarmidhi dan selainnya dengan sanad yang sahih. 

3-7 Di dalam Kitab Ahkam Al-Janaiz Wa Bida'uha, sheikh Muhammad Nashiruddin al- 
Albani menyebutkan, antara bid'ah apabila terjadinya kematian adalah: 

(i) Ahli si mati menerima tetamu dengan memberikan makan kepada mereka. 

(ii) Hukumnya bid'ah apabila menerima jemputan bagi jamuan makanan daripada ahli si mati. 

3-8 Kitab Sabil Al-Muhtadi 

Ringkasan yang difahami dari kitab ini ialah: 

(i) Hukumnya bid'ah dan rnakruh jika dibuat kenduri makan selepas kematian dan dijemput 
orang ramai supaya memakan makanan itu, sama ada jamuan itu diberi sebelum mayat 
dikebumikan atau selepas dikebumikan.. 

(ii) Hukumnya juga makruh dan bid'ah kepada sesiapa yang menerima jemputan itu dan 
menghadirinya. 

Teks asalnya berbunyi: 

"Dan makruh lagi bid'ah bagi yang kematian memperbuat makanan yang 
diserukannya manusia atas memakan dia dahulu daripada menanam dia dan 
kemudian daripadanya seperti yang telah teradat dan demikian lagi makruh lagi 
bid'ah bagi segala mereka yang diserunya perkenankan seruan". 

3-9 Kitab Kasyfu Al-Litham 

Ringkasan yang difahami dari kitab ini ialah: 

(i) Hukumnya makruh dan dicela oleh syarak bila keluarga si mati memberi makan kepada 
orang ramai sebelum atau selepas dikebumikan mayat. 

(ii) Hukumnya makruh dan dicela oleh syarak membuat penyembelihan di kubur. 

(iii) Hukumnya makruh dan dicela oleh syarak apa yang dinamakan kaffarah dan wahsyah 
iaitu berhimpun dan berkumpul dengan memberi makan kepada orang ramai di malam 
pertama selepas pengebumian mayat, tujuh hari, dua puluh hari, empat puluh hari dan 
sebagainya seperti yang telah dijelaskan. 

Teks asalnya berbunyi: 

"Barang dikerjakan oleh ahli mayat daripada mempersembahkan makanan dan 
perhimpunan manusia atas dahulu daripada tanam mayat dan kemudian daripadanya 

dan menyembelih pada kubur dan demikian lagi yang dikerjakan oleh manusia 
dengan barang yang dinamakan dengan kaffarah dan daripada dikerjakan wahsyah 
yakni berhimpun memberi makan awal malam kemudian daripada ditanam mayat 
dan tujuh hari dan dua puluh hari dan empat puluh hari dan umpamanya yang 
demikian itu yang dibuat oleh kebanyakan orang itu maka adalah segala yang 
tersebut itu makruh yang dicela oleh syarak kerana tegah pada syarak." 

3-10 Kitab Bahru Al-Madzi 

Maksudnya antara lain seperti: 

(i) Keluarga si mati memasak makanan dan menghimpun orang ramai dan menjamu mereka 
makanan itu tidak ada sedikit pun sandaran riwayat yang boleh di pegang dan diikuti dari Nabi 
s. a. w dan dari sahabatnya. 

(ii) Hukumnya bid'ah dan makruh jika keluarga si mati memasak dan mengumpulkan orang 
ramai dan menjamu mereka, kerana berpandukan Hadith Jarir bin Abdullah katanya, "Kami 
rnengira perhimpunan orang ramai kepada keluarga si mati dan mereka (keluarga) membuat 
makanan selepas pengebumian mayat adalah daripada perbuatan ratapan kematian". 

(iii) Yang sunnah dan sunat ialah kaum kerabat si mati yang jauh, jiran tetangga dan sahabat 
handainya memasak dan menjamu kepada ahli atau keluarga si mati sekadar mengenyangkan 
mereka pada hari dan malamnya. 

Bantahan Hadis 

Ada sebahagian pihak yang berhujjah dengan menggunakan hadis berikut bagi 
mempertahankan bolehnya mengadakan kenduri Tahlilan/arwah. 

"Daripada 'Asim bin Kulaib daripada seorang lelaki daripada kaum Ansar, dia berkata: 

Kami telah keluar bersama Rasullullah s. a. w. pada suatu jenazah, maka aku melihat Rasulullah 
s. a. w. memesankan kepada penggali kubur, beliau berkata; Lebarkanlah dari bahagian dua 
kakinya dan bahagian kepalanya. Maka manakala Nabi pulang, datang seorang memanggilnya 
dari pihak isteri si mati (da'I imra'tihii], maka nabi memperkenankannya dan kami pun 
bersama-sama beliau lalu di hidangkan makanan. Kemudian Nabi meletakkan tangannya 
kepada makanan itu dan begitu juga orang banyak lalu mereka makan dan kami melihat 
Rasullullah s. a. w. mengunyah sesuap dalam mulutnya". (Abu Daud dan Baihaqi) 

Jawab: 

Prof.T.M. Hasbi Ash-Siddieqy dalam Koleksi Hadis-Hadis Hukum (6: 258) menegaskan bahawa 
pengarang kitab Subulus Salam (3: 97) menegaskan hadis tersebut adalah tidak sahih. Beliau 
juga menyebut (dalam Koleksi Hadis-Hadis Hukum 6: 258) bahawa dalam kitab Mizanul Iktidal 
oleh Az-Zahabi disebutkan telah berkata Imam Yahya Al-Qattan: "Saya tidak mendapati 
seorang yang bernama 'Asim (salah seorang rawi) melainkan saya mendapatinya seorang 
yang tidak baik hafalannya". 

Dalam kitab yang sama (Mizatul Iktidal) juga disebutkan Imam Ibn Madiniy berkata bahawa 
'Asim bin Kulaib adalah orang yang kita tidak dapat berhujah dengan dia apabila sesuatu hadis 
itu dia saja yang meriwayatkannya (Koleksi Hadis-Hadis Hukum 6: 258-259). Maksudnya, 
kalau ada satu riwayat dari jalan 'Asim bin Kulaib itu dan tidak ada riwayat melalui jalan lain, 
maka riwayat atau hadis itu tidak boleh menjadi alasan. Dengan kata lain hadis yang 
diriwayatkan dari 'Asim adalah lemah dan tidak boleh dijadikan alasan sesuatu hukum. 

Penarikan Semula Fatwa Oleh Sheikhul Islam Ibnu Taimiyah 

Menurut sebahagian ustaz di malaysia bahawa Syeikhul Islam Ibn Taimiyah mengatakan 
bahawa adalah sampai pahala bacaan kepada si Mati. Sebenarnya Syeikhul Islam Ibn Taimiyah 

telah ruju' (menarik balik dan membatalkan fatwa beliau). Akhirnya beliau kembali kepada 
fatwa Imam Syafie dan fatwa para ulama yang bermazhab as-Syafie yang mana beliau telah 
menegaskan: 

"Bahawa bukan menjadi suatu kebiasaan bagi para Salaf as-Soleh apabila mereka 
mengerjakan solat-solat sunnah, berpuasa, haji dan membaca al-Quran lalu pahalanya 
dihadiahkan kepada orang yang telah mati" 

Penarikan semula Syeikhul Islam Ibn Taimiyah terhadap fatwa beliau yang pada asalnya 
membolehkan (boleh menghadiahkan pahala bacaan al-Quran kepada si Mati), kemudian 
beliau mengharamkannya, kenyataan ini boleh ditemui di dalam kitab Imam fiqh yang 
bermazhab Syafie Ali Abdul al-Kafi as-Subki. Lihat: "Takmilatul Majmu" c . V) g a 4_1a£j 

jld. 10 hlm. 417. 

Berkenaan Wasiat Ibnu Umar Radhiallahu ’Anhuma 

Berkenaan Wasiat Ibnu Umar Radhiallahu 'Anhuma 

Ibnu 'Umar radiallahu 'anhuma berwasiat iaitu apabila beliau wafat hendaklah dibacakan di 
atas kuburnya surah al-Fatihah dan beberapa ayat terakhir dari surah al-Baqarah. Athar inilah 
yang dijadikan hujjah untuk menghalalkan kenduri arwah. Athar ini adalah batil kerana 
bertentangan dengan amalan para sahabat. Athar ini syaaz, tidak dapat diterima untuk 
dijadikan hujjah. Athar ini tidak pernah diterima walaupun oleh seorang sahabat sebagaimana 
keterangan di bawah ini: 


"Dan apa yang telah diriwayatkan dari Ibnu 'Umar bahawasanya beliau mewasiatkan agar 
dibacakan al-Fatihah dan ayat-ayat terakhir dari surah al-Baqarah di atas kuburnya, maka itu 
adalah athar yang syaaz (tidak sahih) dan tidak sahih pula sanadnya. Dan tidak pernah 
dipersetujui (diterima) walaupun oleh seorang sahabat." (Lihat: Syarah al-Muhazzab, v -iA' c a 
J ld. 10. Film. 429. Ali as-Subki) 

Adapun hadis yang menyuruh agar dibacakan ayat al-Quran kepada orang yang nazak atau 
orang mati terutamanya surah Yasin adalah hadis lemah. Di dalam sanadnya terdapat seorang 
yang bernama Saad yang dikenali sebagai Abu Uthman. Dia tidak diketahui keadaannya Jjf?-) 
(Juli. Hadis yang dimaksudkan ialah: 


"Bacakanlah oleh kamu (surah Yasin) ke atas orang yang hampir mati dari kalangan kamu". 
Hadis Riwayat Abu Daud (2714) al-Janaiz. Ibn Majah (1438). Hadis lemah. 

Menurut hadis yang sahih, perkara yang sunnah dilakukan kepada orang nazak (bukan orang 
mati) ialah mengajarkan kalimah tauhid sebagaimana yang dijelaskan oleh hadis di bawah ini: 


"Ajarkanlah oleh kamu orang-orang yang nazak di kalangan kamu dengan kalimah: La ilaha 
illallah".( H/R Muslim (1527), al-Janaiz. Turmizi (18980). al-Janaiz. Abu Daud (2710) al- 
Janaiz. Nasaii (1803). al-Janaiz, Ibn Majah (1430). Ahmad (10570P)) 

Hukum Mendoakan Orang Mati 

Mendoakan si Mati adalah sunnah hukumnya bersandarkan firman Allah: 



'A JJjSj 


& 1 H\ H JtZ I jSl 

"Dan orang-orang yang datang sesudah mereka itu akan berkata: Wahai Tuhan kami! 
Ampunilah kami dan saudara-saudara kami yang telah beriman sebelum kami". (al-Hasyr 59: 
10 ) 

"Ya Tuhan kami! Berilah keampunan kepadaku dan kedua ibu bapaku dan sekalian orang- 
orang mukmin pada hari terjadinya hisab." (Ibrahim 14: 41) 

"Dan minta ampunlah bagi dosa-dosamu dan bagi orang-orang yang beriman". (MUHAMMAD 
47: 19) 

Menetapkan hari-hari tertentu, bulan-bulan tertentu atau kerana sesuatu sempena yang 
khusus dengan mengadakan majlis yasinan atau tahlilan adalah bid'ah. 

Nabi sallallahu 'alaihi wa-sallam telah memperingatkan berkenaan perbuatan yang bid'ah: 

J j ^ Ia^aI ''T ^ja 


"Sesiapa yang melakukan sesuatu amal yang bukan dari perintah kami (Allah Subhanahu wa- 
Ta'ala dan Rasul-Nya) maka amalan itu tertolak". (Hadis Riwayat Muslim) 

HUKUM MENETAPKAN SESUATU AMALAN TANPA DASAR YANG TSABIT ADALAH 
BID'AH 

Menetapkan hari-hari tertentu, bulan-bulan tertentu atau kerana sesuatu sempena yang 
khusus dengan mengadakan majlis yasinan atau tahlilan adalah bid'ah. 

Nabi sallallahu 'alaihi wa-sallam telah memperingatkan tentang perbuatan yang bid'ah: 

(j-J ^IaC' ^JaC- 


"Sesiapa yang melakukan sesuatu amal yang bukan dari perintah kami (Allah Subhanahu wa- 
Ta'ala dan Rasul-Nya) maka amalan itu tertolak". (Hadis Riwayat Muslim) 


j sl jj j Aja La U jaI Clukj qa 


"Barangsiapa yang mengada-adakan sesuatu dalam urusan (agama) kami ini sedangkan ia 
bukan (dari kami) maka ia tertolak". (Bukhari dan Muslim) 

J j Ljja) jf- I jd 


Barangsiapa yang mencipta suatu urusan (agama) yang bukan atas suruhan kami, maka ia 
tertolak (bid'ah)". 

Sesiapa yang mendakwa bid'ah hasanah atau sunnah mengadakan majlis-majlis tertentu 
seperti mengkhususkan berdoa atau pembacaan al-Quran untuk menghadiahkan pahalanya 
kepada orang mati sedangkan tidak ada contoh dari syara, maka itu adalah suatu 
pembohongan terhadap Nabi sallallahu 'alaihi wa sallam dan adalah merupakan perbuatan 
bid'ah yang sesat, bukan bid'ah hasanah. Orang yang membohongi Nabi pada perkara-perkara 
akidah dan ibadah, mereka akan menerima azab yang pedih. Baginda bersabda: 

,jUll <JA SJXAA I IAAJlIa QA 


"Sesiapa yang berbuat dusta (pembohongan) atas (nama)ku, maka hendaklah dia bersiap 
untuk menerima tempat duduknya dari api neraka". 

Tidak ada penetapan masa, hari, tempat dan cara beribadah kecuali yang telah ditetapkan 
oleh al-Quran dan dicontohkan oleh Nabi Muhammad sallallahu 'alaihi wa-sallam. Apa pun 
jenis amal sama ada berdoa atau membaca al-Quran apabila diubah-suai dan diadakan 
beberapa peraturan, maka ia termasuk bid'ah lebih-lebih lagi apabila dikhususkan untuk orang 
mati. 


Mengkhususkan majlis kenduri arwah, tahlilan, yasinan atau selamatan masih dilakukan oleh 
masyarakat Islam, yang mana semua perbuatan tersebut tidak ada dalilnya dari al-Quran dan 
al-Hadis. Nabi telah melarang pengkhususan ibadah dimalam-malam tertentu atau berpuasa 
dihari-hari tertentu: 


I V j OH O* AjJaaJl AJj 2 I j)«oViV ; J' j Ajlfr <uil ® jJjA Cfi' 

aJsjj ^ JjL Jji Vl (jJJ 0-» 


"Dari Abi Hurairah, dari Nabi sallallahu 'alaihi wa-sallam: Janganlah kamu khususkan malam 
Jumaat untuk melakukan ibadah antara malam-malam yang lain dan janganlah kamu 
menentukan Hari Jumaat sahaja untuk berpuasa antara hari-hari yang lain, kecuali memang 
singgah puasa (tidak secara langsung) yang dikerjakan oleh seseorang kamu." (Hadis Riwayat 
Muslim (1930) as-Siyam). 

Menetapkan malam-malam tertentu sebagai malam sunnah untuk beribadah jika tidak ada 
contohnya dari syara tetapi hanya bertaklid tanpa hujjah, maka itu adalah bid'ah yang wajib 
dijauhi. Allah Subhanahu wa-Ta'ala berfirman: 


"Sesungguhnya telah ada pada (diri) Rasulullah itu tauladan (contoh ibadah) yang baik bagimu 
(iaitu) bagi orang yang mengharapkan (rahmat) Allah dan (kedatangan) hari kiamat serta dia 
banyak mengingati Allah". (al-Ahzaab 33: 21). 


Ayat ini telah menjelaskan bahawa Rasulullah sallallahu 'alaihi wa sallam diutus semata-mata 
untuk dijadikan contoh dalam mengamalkan setiap ibadah jika mahu ianya diterima oleh Allah 
Subhanahu wa Ta'ala. Sesiapa yang ingkar mematuhi dan mencontohi Nabi Muhammad 
salallahu 'alaihi wa-sallam termasuklah bentuk bagaimananya dan cara-caranya, maka 

dia telah melakukan bid'ah dan menolak peranan Nabi Muhammad sebagai Rasul utusan. 
Baginda bersabda: 


Vl AjaJ) Ji ; Jli AjIp aUI ^lua '^^ 1 ] (jfr Ajfr aU) SjjjA ^ 

(>J AjaJl jij jl 


"Dari Abu Hurairah radiallahu 'anhu dari Nabi salallahu 'alaihi wa-sallam bersabda: Setiap 

umatku akan masuk syurga kecuali orang yang enggan. Para sahabat bertanya: Wahai 

Rasulullah, siapakah orang yang enggan itu!? Rasulullah menjawab: Sesiapa yang taat 

kepadaku maka dia masuk syurga dan sesiapa yang durhaka kepadaku maka sesungguhnya 
dia telah enggan". 

Nabi Muhammad sallallahu 'alaihi wa-sallam telah menunjuk ajar dengan sempurna cara 
melaksana ibadah dan menentukan sah batalnya hukum-ahkam dalam syara yang wajib 
dipatuhi oleh setiap mukmin. 


Sesiapa yang menyalahi cara dan bagaimananya (kaifiat) Nabi Muhammad sallallahu 'alaihi 
wa-sallam serta para sahabat melaksanakan ibadah, maka dia telah membuat bid'ah dan 
fitnah. Allah Subhanahu wa-Ta'ala memberi peringatan dengan firman-Nya: 


"Maka hendaklah diawasi oleh mereka yang menyalahi perintahnya (perintah Allah dan Rasul) 
bahawa mereka akan ditimpa fitnah atau ditimpa oleh seksa yang pedih". (an-Nuur 24: 630 

,t£l)lA H\ jjJjV lA Igjj] fLuajJl jj 

"Aku telah tinggalkan pada kamu agama ini dalam keadaan putih bersih (jelas). Malamnya 
seperti siangnya, tidak ada yang menyimpang daripadanya setelah (kewafatanku kecuali akan 
ditimpakan kepadanya) kehancuran". (Hadis diriwayatkan oleh Ahmad dengan sanadnya yang 
sahih) 

Sesungguhnya jawaban orang-orang mukmin, bila mereka dipanggil kepada Allah dan rasul- 
Nya agar rasul menghukum (mengadili) di antara mereka ialah dengan mengucapkan, "Kami 
mendengar, dan kami patuh." Dan mereka itulah orang-orang yang beruntung. (an-Nuur 24: 
51) 

Maka demi Tuhanmu, mereka (pada hakikatnya) tidak beriman hingga mereka menjadikan 
kamu (Muhammad) sebagai hakim terhadap perkara yang mereka perselisihkan, kemudian 
mereka tidak merasa dalam hati mereka sesuatu keberatan terhadap keputusan yang kamu 
berikan, dan mereka menerima dengan sepenuhnya. (an-Nisa'4: 65) 

